title: A Bizottság 644/2012/EU végrehajtási rendelete ( 2012. július 16. ) (az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról szóló 206/2010/EK rendeletnek Oroszország tekintetében történő módosításáról  EGT-vonatkozású szöveg

text:
               17.7.2012

               HU

               Az Európai Unió Hivatalos Lapja

               L 187/18

         A BIZOTTSÁG 644/2012/EU VÉGREHAJTÁSI RENDELETE
   (2012. július 16.)
   (az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról szóló 206/2010/EK rendeletnek Oroszország tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes élő patás állatok Közösségbe történő behozatalára, valamint a Közösségen történő átszállítására vonatkozó állat-egészségügyi szabályok megállapításáról, a 90/426/EGK és 92/65/EGK irányelv módosításáról, valamint a 72/462/EGK irányelv hatályon kívül helyezéséről szóló, 2004. április 26-i 2004/68/EK tanácsi irányelvre (1) és különösen annak 3. cikke (1) bekezdésének első és második albekezdésére, 6. cikke (1) bekezdésének első albekezdésére, 7. cikkének e) pontjára, 8. cikkének d) pontjára, valamint 13. cikkének (1) bekezdésére,
   mivel:

               (1)

               A 2004/68/EK irányelv megállapítja az élő patás állatok Unión történő átszállítására vonatkozó állat-egészségügyi követelményeket. Előírja, hogy az élő patás állatoknak engedéllyel rendelkező harmadik országokból az Unión történő átszállításához külön rendelkezéseket, köztük állat-egészségügyi bizonyítványmintákat lehet megállapítani, feltéve, hogy az állatokat az Unió területén engedélyezett állat-egészségügyi határállomásokon keresztül, a vámhatóságok és a hivatalos állatorvosi hatóságok felügyelete alatt és jóváhagyásával szállítják át, és a szállítmányok az Unió területén belül kizárólag az állatok egészsége és kímélete céljából szükséges alkalmakkal állnak meg.

               (2)

               A 206/2010/EU bizottsági rendelet (2) az állat-egészségügyi bizonyítvánnyal kapcsolatos követelményeket állapít meg bizonyos, élő állatokat, köztük patásokat tartalmazó szállítmányoknak az Unióba való behozatala tekintetében. Az említett rendelet I. melléklete tartalmazza azoknak a harmadik országoknak, azok területeinek és részeinek jegyzékét, ahonnan ilyen szállítmányokat lehet behozni az Unióba, valamint az e szállítmányokat kísérő állatorvosi bizonyítványmintákat is.

               (3)

               Oroszország arra irányuló kérésére, hogy tenyésztésre és termelési célra szánt élő szarvasmarhafélék Kalinyingrádi területről (Kaliningradskaya oblast) Litvánia területén keresztül történő tranzitját engedélyezze, a Bizottság Kalinyingrádban helyszíni vizsgálatot végzett. A vizsgálat eredménye az, hogy az állat-egészségügyi helyzet az említett régióban kedvezőnek tűnik. Ezen az alapon engedélyezni lehet az ilyen állatok szállítmányainak az Unióba való behozatalát közúti járműveken – kizárólag Kalinyingrádi területről Oroszország területének egyéb részeire Litvánia területén keresztül vezető tranzit céljából.

               (4)

               Emellett Litvánia biztosítani tudja az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelv (3) 8. cikkének (1) bekezdésében előírt intézkedések végrehajtását a Kalinyingrádi területről származó azon állatok tekintetében, amelyekkel a tranzitot külső körülmények következtében nem lehet teljes egészében kirakodás nélkül lebonyolítani.

               (5)

               Oroszország továbbá megerősítette megegyezését Fehéroroszországgal a két országot magában foglaló vámunió keretében. A megegyezés következtében mindkét országban az import tekintetében ugyanazok a szabvány állatorvosi és egészségügyi követelmények érvényesülnek.

               (6)

               Ezért a 206/2010/EU rendeletet módosítani kell a tenyésztésre és termelési célra szánt élő szarvasmarhafélék Kalinyingrádi területről történő tranzitja tekintetében. A 206/2010/EU rendelet I. mellékletének 1. részében szereplő jegyzéket a harmadik országokról, azok területeiről és részeiről, amelyek engedéllyel rendelkeznek egyes állatok behozatalára az Unióba, ennek megfelelően szintén módosítani kell.

               (7)

               Emellett állatorvosi bizonyítványminta is szükséges ezeknek az állatoknak a tranzitjához. Ennek megfelelően a 206/2010/EU rendelet I. melléklete 2. részébe egy „BOV-X-TRANSIT-RU” elnevezésű bizonyítványmintát kell beilleszteni.

               (8)

               A 206/2010/EU rendeletet ezért ennek megfelelően módosítani kell.

               (9)

               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 206/2010/EU bizottsági rendelet a következőképpen módosul:

               (1)

               A szöveg a következő cikkel egészül ki:
               „12a cikk
               A tenyésztésre és termelésre szánt élő szarvasmarhafélék egyes Litvánián áthaladó szállítmányaira alkalmazott eltérés
               1.   Az oroszországi Kalinyingrádi Területről származó és az Unión kívüli rendeltetési helyre irányuló, tenyésztésre és termelésre szánt élő szarvasmarhafélék szállítmányainak Litvánián keresztül, közúton történő áthaladása a a következő feltételek teljesülése esetén megengedett:

                           a)

                           az állatok Litvániába a Kybartai úton található állat-egészségügyi határállomáson lépnek be és a Medininkai állat-egészségügyi határállomáson hagyják el az országot;

                           b)

                           az állatokat közúti járműveken elhelyezett konténerekben szállítják, amelyeken Litvánia illetékes hatóságának állat-egészségügyi szolgálata sorozatszámmal ellátott plombát helyez el az Unió területére beléptető Kybartai úti állat-egészségügyi határállomáson;

                           c)

                           a Kybartai úton található beléptető határállomásért felelős illetékes hatóság hatósági állatorvosa a 91/496/EGK tanácsi irányelv 7. cikke (1) bekezdésének harmadik francia bekezdésében hivatkozott okmányoknak, köztük az e rendelet I. mellékletének 2. részében szereplő „BOV-X-TRANSIT-RU” állat-egészségügyi bizonyítványminta szerint kitöltött, az állatokat a Kybartai úti állat-egészségügyi határállomástól a Medininkai állat-egészségügyi határállomásig kísérő állat-egészségügyi bizonyítványnak minden oldalára rábélyegzi a „KIZÁRÓLAG AZ OROSZORSZÁGI KALINYINGRÁDI TERÜLETRŐL KIINDULÓ, LITVÁNIÁN KERESZTÜL TÖRTÉNŐ ÁTSZÁLLÍTÁSRA” feliratot.

                           d)

                           teljesülnek a 91/496/EGK tanácsi irányelv 9. cikkében előírt követelmények;

                           e)

                           a 282/2004/EK bizottsági rendelet (4) 1. cikkének (1) bekezdésében említett közös állat-egészségügyi beléptetési okmányon a Kybartai úti állat-egészségügyi határállomás hatósági állatorvosa Litvánián keresztül történő átszállításra elfogadhatónak minősíti a szállítmányt;

                           f)

                           az állatokat egészségügyi bizonyítvány kíséri, amellyel szabadon beszállíthatók Fehéroroszországba, valamint állat-egészségügyi bizonyítvány, amelyet az állatok oroszországi rendeltetési helye számára bocsátottak ki.

                     2.   A szállítmányt az Unióban nem rakodják ki, és közvetlenül a kimenő állat-egészségügyi határállomásra, Medininkaira szállítják.
               A Medininkai állat-egészségügyi határállomás hatósági állatorvosa kitölti a közös állat-egészségügyi beléptetési okmány 3. részét, miután a szállítmányon elvégzett kiléptetési ellenőrzések megerősítették, hogy a szállítmány azonos azzal, amely a Kybartai úti határállomáson belépett Litvániába.
               3.   Amennyiben a szállítás alatt bármilyen szabálytalanság vagy szükséghelyzet áll elő, a tranzit-tagállam szükség szerint a 90/425/EGK (5) irányelv 8. cikke (1) bekezdése b) pontjának második francia bekezdésében előírt intézkedéseket alkalmazza.
               4.   Litvánia illetékes hatósága rendszeresen ellenőrzi, hogy az Unió területére belépő és az azt elhagyó szállítmányok száma megegyezik egymással.

               (2)

               Az I. melléklet e rendelet mellékletének megfelelően módosul.

         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 16-án.

            a Bizottság részéről

            az elnök

         José Manuel BARROSO

      (1)  HL 139., 2004.4.30., 321. o.

      (2)  HL L 73., 2010.3.20, 1. o.

      (3)  HL L 224., 1990.8.18., 29.o.

      (4)  HL L 49., 2004.2.19., 11. o.

      (5)  HL L 224., 1990.8.18., 29. o.”

      MELLÉKLET
      A 206/2010/EU rendelet I. melléklete a következőképpen módosul:

                  (1)

                  Az 1. és 2. pontot a következő váltja fel:
                  „1.   RÉSZ

                     A harmadik országok, területeik és részeik jegyzéke
                      (1)

                              A harmadik ország ISO-kódja és neve

                              A terület kódja

                              A harmadik ország, illetve a harmadik ország területének vagy részének leírása

                              Állat-egészségügyi bizonyítvány

                              Egyedi feltételek

                              Minta (minták)

                              KG

                              1

                              2

                              3

                              4

                              5

                              6

                              CA – Kanada

                              CA-0

                              Az ország egész területe

                              POR-X

                                 IVb

                                 IX

                                 V

                              CA-1

                              Az ország egész területe, kivéve Brit Kolumbia Okanagan Valley régióját, a következők szerint:

                                          —

                                          a Kanada/USA határ f. hosszúság = 120°15’ és f. szélesség = 49° pontjától

                                          —

                                          északra a f. hosszúság = 119°35’ és f. szélesség = 50°30’ pontig

                                          —

                                          északkeletre a f. hosszúság = 119° és f. szélesség = 50°45’ pontig

                                          —

                                          délre a Kanada/USA határ f. hosszúság = 118°15’ és f. szélesség = 49° pontjáig

                              BOV-X, OVI-X, OVI-Y RUM (2)

                                 A

                              CH – Svájc

                              CH-0

                              Az ország egész területe

                                  (3)

                              CL – Chile

                              CL-0

                              Az ország egész területe

                              BOV-X, OVI-X, RUM

                              POR-X, SUI

                                 B

                              GL – Grönland

                              GL-0

                              Az ország egész területe

                              OVI-X, RUM

                                 V

                              HR – Horvátország

                              HR-0

                              Az ország egész területe

                              BOV-X, BOV-Y, RUM, OVI-X, OVI-Y

                              IS – Izland

                              IS-0

                              Az ország egész területe

                              BOV-X, BOV-Y, RUM, OVI-X, OVI-Y

                              POR-X, POR-Y

                                 B

                              ME – Montenegró

                              ME-0

                              Az ország egész területe

                                 I

                              MK – Macedónia Volt Jugoszláv Köztársaság (4)

                              MK-0

                              Az ország egész területe

                                 I

                              NZ – Új-Zéland

                              NZ-0

                              Az ország egész területe

                              BOV-X, BOV-Y, RUM, POR-X, POR-Y OVI-X, OVI-Y

                                 III

                                 V

                              PM – Saint-Pierre és Miquelon

                              PM-0

                              Az ország egész területe

                              BOV-X, BOV-Y, RUM, OVI-X, OVI-Y CAM

                              RS – Szerbia (5)

                              RS-0

                              Az ország egész területe

                                 I

                              RU – Oroszország

                              RU-0

                              Az ország egész területe

                              RU-1

                              Az ország egész területe, a Kalinyingrádi terület kivételével

                              RU-2

                              Kalinyingrádi terület

                              BOV-X-TRANSIT-RU

                                 X

                     Egyedi feltételek (lásd a bizonyítványokban szereplő lábjegyzeteket):

                              „I”

                              :

                              egyik tagállamból a másikba feladott, azonnali levágásra szánt állatok vagy hízlalásra szánt szarvasmarhafélék átszállítása harmadik ország területén sorszámozott plombával lezárt teherautóban.
                              A plomba sorszámát a levágásra vagy hízlalásra szánt élő szarvasmarhafélék esetében fel kell tüntetni a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló 64/432/EGK irányelv (6) F. mellékletében szereplő minta szerint, illetve a levágásra szánt juh- és kecskefélék juh- és kecskefélék Közösségen belüli kereskedelmére irányadó állat-egészségügyi feltételekről szóló 91/68/EGK irányelv (7) E. mellékletében szereplő I. minta szerint kiállított egészségügyi bizonyítványban.
                              A plombának továbbá érintetlennek kell lennie, amikor a szállítmány megérkezik a kijelölt uniós beléptető állat-egészségügyi határállomásra, és a plomba számát regisztrálni kell az Unió integrált számítógépes állat-egészségügyi rendszerében (TRACES).
                              Az egy vagy több harmadik országon keresztül történő tranzitszállítás előtt a bizonyítványra az illetékes állat-egészségügyi hatóságnak a Közösség kiléptető határállomásán rá kell bélyegeznie a következő szöveget: „KIZÁRÓLAG AZ EURÓPAI UNIÓ KÜLÖNBÖZŐ TERÜLETEI KÖZÖTT MACEDÓNIA VOLT JUGOSZLÁV KÖZTÁRSASÁG/MONTENEGRÓ/SZERBIA TERÜLETÉN KERESZTÜLI TRANZITSZÁLLÍTÁSRA (8)
                                  (9).”
                              A hízlalásra szánt szarvasmarhaféléket közvetlenül a rendeltetési hely illetékes állat-egészségügyi hatósága által kijelölt rendeltetési gazdaságba kell szállítani. Az állatokat kizárólag azonnali levágás céljára szabad elszállítani a gazdaságból.

                              „II”

                              :

                              olyan terület, amelyet hivatalosan tuberkulózismentes státusúként ismertek el a BOV-X bizonyítványmintának megfelelően igazolt élő állatoknak az Unióba történő kivitele céljából.

                              „III”

                              :

                              olyan terület, amelyet hivatalosan brucellózismentes státusúként ismertek el a BOV-X bizonyítványmintának megfelelően igazolt élő állatoknak az Unióba történő kivitele céljából.

                              „IVa”

                              :

                              olyan terület, amelyet hivatalosan a szarvasmarhák enzootiás leukózisától mentes státusúként ismertek el a BOV-X bizonyítványmintának megfelelően igazolt élő állatoknak az Unióba történő kivitele céljából.

                              „IVb”

                              :

                              a 64/432/EGK irányelv D. mellékletében meghatározott követelményeknek megfelelően hivatalosan a szarvasmarhák enzootiás leukózisától (EBL) mentes állományoknak ismerték el a BOV-X bizonyítványmintának megfelelően igazolt élő állatok Unióba történő kivitele céljából.

                              „V”

                              :

                              olyan terület, amelyet hivatalosan brucellózismentes státusúként ismertek el az OVI-X bizonyítványmintának megfelelően igazolt élő állatoknak az Unióba történő kivitele céljából.

                              „VI”

                              :

                              Földrajzi korlátok:

                              „VII”

                              :

                              a RUM bizonyítványminta szerint igazolt élő állatoknak az Unióba való kivitele szempontjából hivatalosan tuberkulózismentesnek elismert terület

                              „VIII”

                              :

                              a RUM bizonyítványminta szerint igazolt élő állatoknak az Unióba való kivitele szempontjából hivatalosan brucellózismentesnek elismert terület

                              „IX”

                              :

                              olyan terület, amelyet hivatalosan az Aujeszky-féle betegségtől mentes státusúként ismertek el a POR-X bizonyítványmintának megfelelően igazolt élő állatoknak az Unióba történő kivitele céljából.

                              "X"

                              :

                              Kizárólag tenyésztésre és/vagy termelésre szánt szarvasmarhaféléknek a Kalinyingrádi területről Oroszország más területeire Litvánián át történő szállítására.

                        2.   RÉSZ

                     Állat-egészségügyi bizonyítványok mintái

                     Minták:

                              "BOV-X"

                              :

                              Minta: behozatal után tenyésztésre és/vagy termelésre szánt, háziasított szarvasmarhafélékre (ideértve a Bubalus és Bison fajtát és keresztezett fajtáikat is) vonatkozó állat-egészségügyi bizonyítvány.

                              "BOV-Y"

                              :

                              Minta: behozatal után azonnali vágásra szánt, háziasított szarvasmarhafélékre (ideértve a Bubalus és Bison fajtát és keresztezett fajtáikat is) vonatkozó állat-egészségügyi bizonyítvány.

                              "BOV-X-TRANSIT-RU"

                              :

                              Minta: a Kalinyingrádi területről Oroszország más területeire Litvánián át történő szállításra szánt, háziasított szarvasmarhafélékre (ideértve a Bubalus és Bison fajtát és keresztezett fajtáikat is) vonatkozó állat-egészségügyi bizonyítvány.

                              "OVI-X"

                              :

                              Minta: behozatal után tenyésztésre és/vagy termelésre szánt, háziasított juhfélére (Ovis aries) és háziasított kecskefélékre (Capra hircus) vonatkozó állat-egészségügyi bizonyítvány.

                              "OVI-Y"

                              :

                              Minta: behozatal után azonnali levágásra szánt, háziasított juhfélére (Ovis aries) és háziasított kecskefélékre (Capra hircus) vonatkozó állat-egészségügyi bizonyítvány.

                              "POR-X"

                              :

                              Minta: behozatal után tenyésztésre és/vagy termelésre szánt, háziasított sertésfélékre (Sus scrofa) vonatkozó állat-egészségügyi bizonyítvány.

                              "POR-Y"

                              :

                              Minta: behozatal után azonnali vágásra szánt, háziasított sertésfélékre (Sus scrofa) vonatkozó állat-egészségügyi bizonyítvány.

                              "RUM"

                              :

                              Minta: a párosujjú patások (Artiodactyla) rendjébe (kivéve a szarvasmarhaféléket (ideértve a Bubalus és Bison fajtát és keresztezett fajtáikat is), a juhféléket (Ovis aries), a kecskeféléket (Capra hircus), a sertésféléket (Suidae) és a pekariféléket (Tayassuidae)), és az orrszarvúfélék (Rhinocerotidae) és az ormányosok (Elephantidae) családjába tartozó állatokra vonatkozó állat-egészségügyi bizonyítvány.

                              „SUI”

                              :

                              Minta: nem háziasított sertésfélékre (Suidae), pekarifélékre (Tayassuidae) és tapírfélékre (Tapiridae) vonatkozó állat-egészségügyi bizonyítvány.

                              „CAM”

                              :

                              Minta: egyedi igazolás a Saint-Pierre és Miquelonból az I. melléklet 7. részében előírt feltételek mellett behozott állatokra.

                     KG (Kiegészítő garanciák):

                              „A”

                              :

                              a BOV-X (II.2.8.B. rovat), az OVI-X (II.2.6.D. rovat) és a RUM (II.2.6. rovat) állat-egészségügyi bizonyítványminta szerint igazolt állatokon végzett, a kéknyelv-betegség és az epizootiás haemorrhagiás betegség megállapítására irányuló vizsgálatokra vonatkozó garanciák.

                              „B”

                              :

                              a POR-X (II.2.4.B. rovat) és a SUI (II.2.4.B. rovat) állat-egészségügyi bizonyítványminta szerint igazolt állatokon végzett, a sertések hólyagos betegsége és a klasszikus sertéspestis megállapítására irányuló vizsgálatokra vonatkozó garanciák.

                              „C”

                              :

                              a POR-X (II.2.4.C. rovat) és a SUI (II.2.4.C. rovat) állat-egészségügyi bizonyítványminta szerint igazolt állatokon végzett, a brucellózis megállapítására irányuló vizsgálatokra vonatkozó garanciák.”

                  (2)

                  A „BOV-Y” és az „OVI-X” állat-egészségügyi bizonyítványminták közé a következő állat-egészségügyi bizonyítványmintát kell beilleszteni:

         (1)  Az Unió és harmadik országok közötti bármely, az Unió és a harmadik országok közötti vonatkozó megállapodásban előírt konkrét igazolási előírások sérelme nélkül.

         (2)  Kizárólag élő állatokra, a szarvasfélék (Cervidae) kivételével.

         (3)  Az Európai Közösség és a Svájci Államszövetség között a mezőgazdasági termékek kereskedelmére vonatkozóan létrejött megállapodásnak (HL L 114., 2002.4.30., 132. o.) megfelelő bizonyítványok.

         (4)  Macedónia Volt Jugoszláv Köztársaság: az erre az országra vonatkozó végleges nómenklatúrát az ENSZ szintjén jelenleg folyó tárgyalásokat követően fogadják el.

         (5)  Koszovó kivételével, az Egyesült Nemzetek Biztonsági Tanácsának 1244/99 számú határozata értelmében.

         (6)  HL 121., 1964.7.29., 1977/64. o.

         (7)  HL L 46., 1991.2.19., 19. o.

         (8)  A nem kívánt rész törlendő.

         (9)  Szerbia nem foglalja magában Koszovót, az Egyesült Nemzetek Biztonsági Tanácsának 1244/99 számú határozata értelmében.


title: A Bizottság 172/2013/EU végrehajtási rendelete ( 2013. február 26. ) egyes létező borneveknek az 1234/2007/EK tanácsi rendeletben előírt nyilvántartásból való törléséről

text:
               27.2.2013

               HU

               Az Európai Unió Hivatalos Lapja

               L 55/20

         A BIZOTTSÁG 172/2013/EU VÉGREHAJTÁSI RENDELETE
   (2013. február 26.)
   egyes létező borneveknek az 1234/2007/EK tanácsi rendeletben előírt nyilvántartásból való törléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 118s. cikke (3) bekezdésére, összefüggésben 4. cikkével,
   mivel:

               (1)

               Az 1234/2007/EK rendelet automatikusan oltalmat biztosított azoknak a borneveknek, amelyek a borpiac közös szervezéséről szóló, 1999. május 17-i 1493/1999/EK tanácsi rendelet (2) 51. és 54. cikke, valamint az egyes borászati termékek leírása, jelölése, kiszerelése és oltalma tekintetében az 1493/1999/EK tanácsi rendelet alkalmazására vonatkozó egyes szabályok megállapításáról szóló, 2002. április 29-i 753/2002/EK bizottsági rendelet (3) 28. cikke értelmében oltalmat élveztek. A szóban forgó bornevek (a továbbiakban: a létező oltalom alatt álló bornevek) a borokra vonatkozó oltalom alatt álló eredetmegjelöléseknek és oltalom alatt álló földrajzi jelzéseknek az 1234/2007/EK rendelet 118n. cikkével összhangban létrehozott nyilvántartásában (a továbbiakban: a nyilvántartás) vannak felsorolva.

               (2)

               A tagállamoknak 2011. december 31-ig el kellett juttatniuk a Bizottsághoz a létező oltalom alatt álló bornevekre vonatkozó technikai dokumentációt és nemzeti jóváhagyási határozatokat. Az 1234/2007/EK rendelet 118s. cikkének (3) bekezdése értelmében azok a létező oltalom alatt álló bornevek, amelyekre vonatkozóan az említett időpontig nem nyújtják be az előírt információkat, elveszítik a szóban forgó rendelet alapján élvezett oltalmat. Következésképpen ezeket a neveket törölni kell a nyilvántartásból.

               (3)

               Indokolt úgy rendelkezni, hogy a nyilvántartásból való törlés ne érintse azokat a borokat, amelyeket e rendelet hatálybalépésének időpontja előtt hoztak forgalomba vagy címkéztek a nyilvántartásból törlendő nevek valamelyikével. Az ilyen borok esetében ezért helyénvaló megengedni, hogy a forgalmazás a készletek kimerüléséig folytatódjon.

               (4)

               Az e rendeletben előírt intézkedés összhangban van a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   Az e rendelet mellékletében felsorolt borneveket törölni kell az 1234/2007/EK rendelet 118n. cikkének megfelelően létrehozott nyilvántartásból.
   2. cikk
   Az e rendelet hatálybalépésének időpontja előtt az 1. cikkben említett nevek valamelyikével forgalomba hozott vagy címkézett borok a készletek kimerüléséig forgalmazhatók.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 26-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 179., 1999.7.14., 1. o.

      (3)  HL L 118., 2002.5.4., 1. o.

      MELLÉKLET

         Az 1. cikkben említett bornevek

                  Ország

                  Törlendő nevek

                  Görögország

                  Αδριανή
                  Βίλιτσα
                  Κορωπί
                  Μονεμβασία
                  Παιανία
                  Πλαγιές Πετρωτού
                  Σύρος

                  Spanyolország

                  Abanilla

                  Franciaország

                  Aigues
                  Allier
                  Argens
                  Balmes Dauphinoises
                  Bénovie
                  Bérange
                  Bessan
                  Bigorre
                  Blanquette de Limoux
                  Blanquette méthode ancestrale
                  Bordeaux Côtes de Francs
                  Bordeaux Haut-Benauge
                  Bourbonnais
                  Cassan
                  Caux
                  Cessenon
                  Charente
                  Charentes Maritimes
                  Chaume – Premier Cru des coteaux du Layon
                  Cher
                  Collines de la Moure
                  Comté de Grignan
                  Coteaux de Bessilles
                  Coteaux de Cèze
                  Coteaux de Fontcaude
                  Coteaux de la Cabrerisse
                  Coteaux de l’Ardèche
                  Coteaux de Laurens
                  Coteaux de Miramont
                  Coteaux de Montélimar
                  Coteaux de Murviel
                  Coteaux du Grésivaudan
                  Coteaux du Layon Chaume
                  Coteaux du Littoral Audois
                  Coteaux du Salagou
                  Coteaux du Verdon
                  Coteaux et Terrasses de Montauban
                  Coteaux Flaviens
                  Côtes de Castillon
                  Côtes de Ceressou
                  Côtes de Lastours
                  Côtes de Montestruc
                  Côtes de Pérignan
                  Côtes de Prouilhe
                  Côtes du Brian
                  Côtes du Condomois
                  Côtes du Vidourle
                  Crépy
                  Creuse
                  Cucugnan
                  Deux-Sèvres
                  Dordogne
                  Doubs
                  Entre-Deux-Mers-Haut-Benauge
                  Haute-Garonne
                  Hauterive
                  Haute-Saône
                  Hautes-Pyrénées
                  Hauts de Badens
                  Indre
                  Indre et Loire
                  Languedoc Grès de Montpellier
                  Languedoc La Clape
                  Languedoc Picpoul-de-Pinet
                  Languedoc Terrasses du Larzac
                  Loir et Cher
                  Loire-Atlantique
                  Loiret
                  Lot et Garonne
                  Maine et Loire
                  Meuse
                  Mont Baudile
                  Monts de la Grage
                  Néac
                  Nièvre
                  Petite Crau
                  Premières Côtes de Blaye
                  Principauté d’Orange
                  Pyrénées Orientales
                  Pyrénées-Atlantiques
                  Sainte Baume
                  Sarthe
                  Seine et Marne
                  Tarn
                  Tarn et Garonne
                  Terroirs Landais
                  Touraine Amboise
                  Touraine Azay-le-Rideau
                  Touraine Mestand
                  Val de Cesse
                  Val de Dagne
                  Val de Montferrand
                  Vaunage
                  Vendée
                  Vienne
                  Vins du Thouarsais
                  Vistrenque
                  Volnay Santenots

                  Olaszország

                  Alto Tirino
                  Cagnina di Romagna
                  Condoleo
                  Dolcetto delle Langhe Monregalesi
                  Dolcetto di Dogliani
                  Dolcetto di Dogliani Superiore
                  Donnici
                  Esaro
                  Golfo dei Poeti La Spezia
                  Guardia Sanframondi
                  Malvasia di Cagliari
                  Monica di Cagliari
                  Moscato di Cagliari
                  Pagadebit di Romagna
                  Pietraviva
                  Pollino
                  Romagna Albana spumante
                  Rosso Canosa
                  San Vito di Luzzi
                  Sangiovese di Romagna
                  Sant’Agata de’ Goti
                  Solopaca
                  Trebbiano di Romagna
                  Valle del Crati
                  Valle Peligna
                  Verbicaro

                  Luxemburg

                  Crémant du Luxembourg

                  Magyarország

                  Alföldi
                  Dél-alföldi
                  Dél-dunántúli
                  Duna melléki
                  Egerszóláti Olaszrizling
                  Észak-dunántúli
                  Nyugat-dunántúli
                  Somlói Arany
                  Somlói Nászéjszakák bora
                  Tisza melléki
                  Tisza völgyi
                  Villányi védett eredetű classicus

                  Portugália

                  Moscatel de Setúbal
                  Vinho Espumante Beiras
                  Vinho Regional Beiras

                  Románia

                  Cernătești – Podgoria


title: A Bizottság (EU) 2015/500 végrehajtási rendelete ( 2015. március 24. ) a 2009/138/EK európai parlamenti és tanácsi irányelvnek megfelelően az illeszkedési kiigazítás alkalmazásának felügyeleti jóváhagyása során követendő eljárásokra vonatkozó végrehajtás-technikai standardok meghatározásáról  EGT-vonatkozású szöveg

text:
               25.3.2015

               HU

               Az Európai Unió Hivatalos Lapja

               L 79/18

         A BIZOTTSÁG (EU) 2015/500 VÉGREHAJTÁSI RENDELETE
   (2015. március 24.)
   a 2009/138/EK európai parlamenti és tanácsi irányelvnek megfelelően az illeszkedési kiigazítás alkalmazásának felügyeleti jóváhagyása során követendő eljárásokra vonatkozó végrehajtás-technikai standardok meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (1) (Szolvencia II) és különösen annak 86. cikke (3) bekezdésére,
   mivel:

               (1)

               A 2009/138/EK irányelv 77b. cikke lehetővé teszi a biztosítók és viszontbiztosítók számára, hogy a vonatkozó kockázatmentes hozamgörbére illeszkedési kiigazítást alkalmazzanak a felügyeleti hatóságok – bizonyos feltételek teljesítése esetén – megadott előzetes hozzájárulásától függően. Szabályokat kell megállapítani az illeszkedési kiigazításra vonatkozó kérelem jóváhagyása során követendő eljárásokra.

               (2)

               Annak érdekében, hogy a kérelem hiánytalannak minősüljön, tartalmaznia kell a felügyeleti hatóságok általi értékeléshez és határozathozatalhoz szükséges valamennyi releváns információt. Ahhoz, hogy a felügyeleti hatóságok általi értékelés és határozathozatal számára összehangolt alapot biztosítson, a kérelemnek tartalmaznia kell arra vonatkozó bizonyítékot, hogy a 2009/138/EK irányelv 77b. cikkében meghatározott feltételek mindegyike teljesül.

               (3)

               Az illeszkedési kiigazítás iránti kérelem stratégiai döntést jelent a kockázatkezelés és a tőketervezés szempontjából. Az igazgatási, irányító vagy felügyelő testületnek a 2009/138/EK irányelv 40. cikkében rögzített, a megfelelésre vonatkozó végső felelősségét figyelembe véve gondosan mérlegelni kell e testület részvételét a kérelmet érintő határozathozatali folyamatban.

               (4)

               A 2009/138/EK irányelv 77b. cikke mellett az említett irányelv 44., 45. és 77c. cikke egyéb előírásokat is tartalmaz, amelyek az illeszkedési kiigazítást használó biztosítókra és viszontbiztosítókra alkalmazandók. A kérelemnek ezért bizonyítékokat kell nyújtania arra vonatkozóan, hogy jóváhagyás esetén az említett valamennyi előírás betartásra kerül.

               (5)

               Az illeszkedési kiigazítás jóváhagyása során követendő eljárások a felügyeleti hatóságok és a biztosítók, illetve viszontbiztosítók közötti folyamatos kommunikációt irányoznak elő. Ez magában foglalja a hivatalos kérelem benyújtása előtti és a kérelem jóváhagyását követő kommunikációt egyaránt – utóbbira a felügyeleti felülvizsgálati folyamat révén kerül sor. E folyamatos kommunikációra szükség van annak biztosításához, hogy a felügyeleti értékelés releváns és aktuális információkon alapuljon.

               (6)

               A zökkenőmentes és hatékony folyamat biztosításához a felügyeleti hatóságok számára lehetővé kell tenni, hogy a kérelem végleges elfogadására vagy visszautasítására vonatkozó határozatot megelőzően a biztosítókat és viszontbiztosítókat a kérelem azon részeinek módosítására szólítsák fel, amelyekre vonatkozóan a benyújtott bizonyíték nem elegendő a 2009/138/EK irányelv 77b. cikkében meghatározott releváns feltételeknek való megfelelés bizonyítására.

               (7)

               A kérelembe foglalt bizonyítékok figyelembevétele mellett a felügyeleti hatóságoknak mérlegelniük kell egyéb olyan tényezőket is, amelyek a 2009/138/EK irányelv előírásainak való megfelelésre vonatkozó határozat meghozatala szempontjából relevánsak.

               (8)

               Mivel előfordulhat, hogy az illeszkedési portfóliókat a folyamatos működés elvét alapul véve kezelik, azoknak a biztosítóknak vagy viszontbiztosítóknak, amelyek jóváhagyást kaptak illeszkedési kiigazítás alkalmazására a megfelelő kötelezettségek értékeléséhez, azt is lehetővé kell tenni, hogy a szóban forgó kiigazítást a jövőbeli biztosítási kötelezettségek értékelésére is alkalmazzák, amennyiben ezek a kötelezettségek és a megfelelő eszközök ugyanolyan jellemzőkkel rendelkeznek, mint az eredeti illeszkedési portfólióba foglalt kötelezettségek és eszközök, következésképpen az érintett biztosító vagy viszontbiztosító számára ugyanolyan kockázatot jelentenek.

               (9)

               A 2009/138/EK irányelv szerinti különböző jóváhagyási kérelmek közötti kölcsönhatások miatt az illeszkedési kiigazítás jóváhagyásának kérelmezése során a biztosítónak vagy viszontbiztosítónak tájékoztatnia kell a felügyeleti hatóságot a 2009/138/EK irányelv 308a. cikke (1) bekezdésében felsorolt elemeket érintő egyéb, jelenleg folyamatban levő vagy a következő hat hónapban benyújtani tervezett kérelmekről. Ez a követelmény szükséges annak biztosításához, hogy a felügyeleti értékelés átlátható és tárgyilagos információkon alapuljon.

               (10)

               Ez a rendelet az Európai Biztosítás- és Foglalkoztatóinyugdíj-hatóság által a Bizottságnak benyújtott végrehajtás-technikai standardtervezeteken alapul.

               (11)

               Az Európai Biztosítás- és Foglalkoztatóinyugdíj-hatóság nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1094/2010/EU európai parlamenti és tanácsi rendelet (2) 37. cikkével összhangban létrehozott biztosítási és viszontbiztosítási érdekképviseleti csoport véleményét.

               (12)

               A 2009/138/EK irányelv 308a. cikkében meghatározott, 2015. április 1-jén kezdődő bevezetési időszakban a felügyeleti rendszerrel kapcsolatos jogbiztonság javítása érdekében biztosítani kell, hogy e rendelet a lehető leghamarabb, az Európai Unió Hivatalos Lapjában való kihirdetés napját követő napon hatályba lépjen,

         ELFOGADTA EZT A RENDELETET:
   1. cikk
   Illeszkedési kiigazítás alkalmazására irányuló kérelem
   (1)   Az illeszkedési kiigazítás alkalmazását kérelmező biztosítók és viszontbiztosítók előzetes jóváhagyás céljából írásbeli kérelmet nyújtanak be a felügyeleti hatóságoknak.
   (2)   A kérelmet azon tagállam valamely hivatalos nyelvén kell benyújtani, amelyben a biztosító vagy viszontbiztosító központi irodája található, vagy a felügyeleti hatósággal előzőleg egyeztetett nyelven, és a kérelemnek tartalmaznia kell legalább az e rendelet 3–6. cikkében előírt információt.
   (3)   A biztosítók és viszontbiztosítók biztosítják, hogy a kérelem tartalmazzon minden egyéb olyan releváns információt, amelyről úgy vélik, hogy szükséges lehet a felügyeleti hatóság általi értékeléshez és határozathoz. A kérelem tartalmazza a biztosító vagy viszontbiztosító kérelemhez kapcsolódó belső döntéshozatali folyamatára vonatkozó igazoló dokumentumot.
   (4)   Amennyiben a kérelem biztosítási vagy viszontbiztosítási kötelezettségek egynél több portfóliójára vonatkozik, az e rendelet 3–6. cikkében előírt bizonyítékok a kérelemben szereplő egyes portfóliókra vonatkozóan külön-külön kerülnek bemutatásra.
   2. cikk
   A hozzárendelt eszközportfólióhoz kapcsolódó kérelem tartalma
   A 2009/138/EK irányelv 77b. cikke (1) bekezdésének a) pontjában előírt hozzárendelt eszközportfólióval kapcsolatban a kérelemnek tartalmaznia kell legalább a következőket:

               a)

               annak bizonyítéka, hogy a hozzárendelt eszközportfólió teljesíti a 2009/138/EK irányelv 77b. cikke (1) bekezdésében meghatározott valamennyi releváns feltételt;

               b)

               a hozzárendelt eszközportfólióhoz tartozó eszközök részletei, amelyek tartalmazzák az egyes eszközök adatait, valamint a szóban forgó eszközök eszközkategória, hitelminőség és futamidő szerinti csoportosításához használt eljárást a 2009/138/EK irányelv 77c. cikke (1) bekezdésének b) pontjában említett alapvető kamatkülönbözet meghatározása céljából;

               c)

               a hozzárendelt eszközportfólió fenntartásához használt folyamat leírása a 2009/138/EK irányelv 77b. cikke (1) bekezdése a) pontjának megfelelően, ideértve a várható pénzáramlások helyettesítésének fenntartását szolgáló eljárást, olyan esetekben, amikor a pénzáramlások lényegesen módosultak.

         3. cikk
   A biztosítási vagy viszontbiztosítási kötelezettségek portfóliójához kapcsolódó kérelem tartalma
   Azon biztosítási vagy viszontbiztosítási kötelezettségek portfóliójával kapcsolatban, amelyekre az illeszkedési kiigazítást szándékoznak használni, a kérelemnek tartalmaznia kell legalább a következőket:

               a)

               annak bizonyítéka, hogy a biztosítási vagy viszontbiztosítási kötelezettségek teljesítik a 2009/138/EK irányelv 77b. cikke (1) bekezdésének d), e), g) és j) pontjában meghatározott valamennyi kritériumot;

               b)

               amennyiben van halandósági kockázat, arra vonatkozó számszerű bizonyíték, hogy a biztosítási vagy viszontbiztosítási kötelezettségek portfóliójának legjobb becslése legfeljebb 5 %-kal emelkedik a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II) kiegészítéséről szóló, 2014. október 10-i (EU) 2015/35 felhatalmazáson alapuló bizottsági rendelet (3) 52. cikke szerint meghatározott halandósági kockázati stressz esetén.

         4. cikk
   A pénzáramlások megfeleltetéséhez és a portfóliókezeléshez kapcsolódó írásbeli kérelem tartalma
   A pénzáramlások megfeleltetésével, valamint a kötelezettségek figyelembe vehető portfóliójának és a hozzárendelt eszközök portfóliójának kezelésével kapcsolatban a kérelemnek tartalmaznia kell legalább a következőket:

               a)

               arra vonatkozó számszerű bizonyíték, hogy a 2009/138/EK irányelv 77b. cikke (1) bekezdésének c) pontjában meghatározott kritériumok teljesülnek, ideértve annak kvantitatív és kvalitatív értékelését, hogy az illeszkedés bárminemű hiánya eredményezheti-e a biztosítási vagy viszontbiztosítási üzletben rejlő, az illeszkedési kiigazítás hatálya alá tartozó kockázatokhoz képest jelentős kockázatok megjelenését;

               b)

               arra vonatkozó bizonyíték, hogy megfelelő eljárásokkal biztosítják a kötelezettségek portfóliójának és a hozzárendelt eszközök portfóliójának a vállalkozás más tevékenységeitől elkülönített megjelölését, szervezését és irányítását, valamint azt, hogy a hozzárendelt eszközöket nem használják fel a vállalkozás más tevékenységeiből származó veszteségek fedezésére a 2009/138/EK irányelv 77b. cikke (1) bekezdése b) pontjának megfelelően;

               c)

               arra vonatkozó bizonyíték, hogyan kerül a szavatoló tőke a kisebb átruházhatóság tükrözése céljából a 2009/138/EK irányelv 81. cikkének megfelelően kiigazításra;

               d)

               arra vonatkozó bizonyíték, hogy milyen módon kerül kiigazításra a szavatolótőke-szükséglet a kisebb kockázatdiverzifikációs lehetőségek megfelelő tükrözése céljából. Adott esetben az (EU) 2015/35 felhatalmazáson alapuló rendelet 216., 217. és 234. cikkének való megfelelést igazolni kell. Amennyiben a biztosító vagy viszontbiztosító a belső modell alkalmazásával szándékozik kiszámítani a szavatolótőke-szükségletet, de még nem kapta meg a szükséges felügyeleti jóváhagyást, az e bekezdésben előírt bizonyítékot a standard formula szerinti, valamint a jóvá nem hagyott belső modell szerinti eredmény alapján egyaránt be kell nyújtani.

         5. cikk
   Az írásbeli kérelem további tartalma
   Az e rendelet 3–4. cikkében meghatározott információ mellett a kérelemnek tartalmaznia kell a következőket is:

               a)

               annak megerősítése, hogy az illeszkedési kiigazítás alkalmazásának felügyeleti jóváhagyása esetén teljesülnek a 2009/138/EK irányelv 77b. cikke (3) bekezdésének feltételei;

               b)

               a 2009/138/EK irányelv 44. cikkének (2) bekezdésében előírt likviditási terv;

               c)

               a 2009/138/EK irányelv 44. cikke (2a) bekezdésének b) pontjában előírt értékelések;

               d)

               a 2009/138/EK irányelv 45. cikkének (2a) bekezdésében előírt értékelések;

               e)

               az illeszkedési kiigazítás meghatározásához használt számítási módszer részletes magyarázata és bemutatása a 2009/138/EK irányelv 77c. cikkében foglalt követelményeknek megfelelően;

               f)

               a biztosító vagy viszontbiztosító által – a 2009/138/EK irányelv 308a. cikke (1) bekezdésében felsorolt, a fokozatos bevezetéshez kapcsolódó elemekre vonatkozóan – benyújtott vagy a következő hat hónapban benyújtani tervezett egyéb kérelmek listája.

         6. cikk
   A kérelem értékelése
   (1)   A felügyeleti hatóság visszaigazolja a biztosító vagy viszontbiztosító kérelmének kézhezvételét.
   (2)   A felügyeleti hatóság akkor tekinti hiánytalannak a kérelmet, ha az tartalmazza az e rendelet 2–5. cikkében előírt valamennyi bizonyítékot.
   (3)   A felügyeleti hatóság a kérelem kézhezvételének időpontjától számított 30 napon belül visszaigazolja, hogy a kérelem hiánytalan-e.
   (4)   Ha a felügyeleti hatóság megállapítja, hogy a kérelem nem hiánytalan, haladéktalanul értesíti a kérelmet benyújtó biztosítót vagy viszontbiztosítót arról, hogy a jóváhagyási időszak nem kezdődött meg, és részletesen megindokolja, hogy a kérelem miért nem minősül hiánytalannak.
   (5)   A felügyeleti hatóság biztosítja, hogy a hiánytalan kérelem kézhezvételétől számított hat hónapon belül elbírálja a kérelmet.
   (6)   Ha a felügyeleti hatóság megerősíti, hogy valamely kérelem hiánytalan, az nem zárja ki, hogy az adott felügyeleti hatóság az értékelés elvégzéséhez szükséges kiegészítő információkat kérjen. A kérésben meg kell határozni a szükséges kiegészítő információkat és a kérés indokait.
   (7)   A kérelem értékelése magában foglalja a biztosítóval vagy viszontbiztosítóval folytatott folyamatos kommunikációt, és magában foglalhatja annak a felügyeleti hatóság általi előírását, hogy a biztosító vagy viszontbiztosító módosítsa az illeszkedési kiigazítás alkalmazásának tervezett módját. Amennyiben a felügyeleti hatóság úgy határoz, hogy az illeszkedési kiigazítás alkalmazására irányuló kérelem a módosítások végrehajtása esetén jóváhagyható lenne, írásban haladéktalanul értesíti a biztosítót vagy viszontbiztosítót a szükséges módosításokról.
   (8)   A felügyeleti hatóság általi – a (6) vagy (7) bekezdésnek megfelelő – kiegészítő információra vagy módosításra vonatkozó kérés időpontja és az említett információ felügyeleti hatósághoz való beérkezésének vagy a módosítás végrehajtásának az időpontja között eltelt napok nem számítanak bele az (5) bekezdésben megállapított hathónapos időszakba.
   (9)   A biztosító vagy viszontbiztosító gondoskodik róla, hogy minden igazoló dokumentum – lehetőség szerint elektronikus formában – a felügyeleti hatóság rendelkezésére álljon a kérelem értékelése során.
   (10)   A biztosító vagy viszontbiztosító a kérelmének részleteiben bekövetkező valamennyi változásról tájékoztatja a felügyeleti hatóságot. Amennyiben a biztosító vagy viszontbiztosító kérelmének változásáról tájékoztatja a felügyeleti hatóságot, ez az alábbiak kivételével új kérelemként kezelendő:

               a)

               a változás a felügyeleti hatóság kiegészítő információra vagy módosításra vonatkozó kérésének következménye; vagy

               b)

               a felügyeleti hatóság meggyőződött arról, hogy a változás nem befolyásolja lényegesen a kérelemre vonatkozó értékelését.

         (11)   A biztosító vagy viszontbiztosító a határozathozatalt megelőzően bármikor visszavonhatja a kérelmet azáltal, hogy írásban értesíti a felügyeleti hatóságot. Amennyiben a biztosító vagy viszontbiztosító később újra benyújtja a kérelmet vagy aktualizált kérelmet nyújt be, a felügyeleti hatóság ezt új kérelemnek tekinti.
   7. cikk
   A kérelemről hozott határozat
   (1)   A felügyeleti hatóság az e rendelet 2–5. cikkében felsoroltaktól eltérő bizonyítékokat is figyelembe vehet, amennyiben azok a 2009/138/EK irányelv 77b. cikke (1) bekezdésében és 77c. cikkében meghatározott feltételeknek való megfelelés értékelése szempontjából relevánsak a kérelem jóváhagyására vonatkozó határozat meghozatalához.
   (2)   A felügyeleti hatóság által a kérelem jóváhagyására vonatkozóan hozott határozatot a kérelem nyelvével azonos nyelven, írásban kell közölni.
   (3)   Amennyiben biztosítási vagy viszontbiztosítási kötelezettségek egynél több portfóliójára vonatkozóan egyetlen kérelmet kapott, a felügyeleti hatóság dönthet úgy, hogy nem a kérelem szerinti összes, hanem csak néhány portfólió tekintetében hagyja jóvá a kérelmet. Ebben az esetben a határozat írásbeli közlése pontosan meghatározza, hogy a biztosítási vagy viszontbiztosítási kötelezettségek mely portfólióira alkalmazható illeszkedési kiigazítás.
   (4)   Amennyiben a felügyeleti hatóság visszautasítja a kérelmet a kérelem tárgyát képező portfóliók mindegyike vagy egy része tekintetében, döntését egyértelműen megindokolja.
   (5)   Amennyiben a biztosítók és viszontbiztosítók jóváhagyást kapnak illeszkedési kiigazítás alkalmazására valamely biztosítási vagy viszontbiztosítási kötelezettség portfóliója tekintetében, a jóváhagyásról szóló határozat hatályát úgy kell tekinteni, hogy az a szóban forgó illeszkedési portfólióhoz a jövőben hozzáadandó biztosítási vagy viszontbiztosítási kötelezettségekre és eszközökre is kiterjed, feltéve, hogy a biztosító vagy viszontbiztosító bizonyítani tudja a következőket:

               a)

               a jövőbeli kötelezettségek és eszközök ugyanolyan jellemzőkkel rendelkeznek, mint a jóváhagyás tárgyát képező illeszkedési portfólióhoz tartozó kötelezettségek és eszközök;

               b)

               az illeszkedési portfólió továbbra is teljesíti a 2009/138/EK irányelv megfelelő feltételeit.

         8. cikk
   A jóváhagyás felügyeleti hatóság általi visszavonása
   Amennyiben a felügyeleti hatóság úgy ítéli meg, hogy valamely biztosító vagy viszontbiztosító, amely jóváhagyást kapott illeszkedési kiigazítás alkalmazására, már nem teljesíti a 2009/138/EK irányelv 77b. cikkének (1) bekezdésében vagy 77c. cikkében meghatározott feltételeket, az adott felügyeleti hatóság haladéktalanul értesíti a biztosítót vagy viszontbiztosítót és ismerteti a meg nem felelés jellegét.
   9. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 24-én.

            a Bizottság részéről

            az elnök

         Jean-Claude JUNCKER

      (1)  HL L 335., 2009.12.17., 1. o.

      (2)  Az Európai Parlament és a Tanács 2010. november 24-i 1094/2010/EU rendelete az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).

      (3)  A Bizottság 2014. október 10-i (EU) 2015/35 felhatalmazáson alapuló rendelete a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II) kiegészítéséről (HL L 12., 2015.1.17., 1. o.).


title: A Bizottság 662/2012/EU végrehajtási rendelete ( 2012. július 19. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               20.7.2012

               HU

               Az Európai Unió Hivatalos Lapja

               L 192/4

         A BIZOTTSÁG 662/2012/EU VÉGREHAJTÁSI RENDELETE
   (2012. július 19.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 19-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MK

                  41,0

                  ZZ

                  41,0

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  96,1

                  ZZ

                  96,1

                  0805 50 10

                  AR

                  90,6

                  BO

                  97,8

                  TR

                  52,0

                  UY

                  90,0

                  ZA

                  90,2

                  ZZ

                  84,1

                  0808 10 80

                  AR

                  138,3

                  BR

                  89,2

                  CL

                  112,0

                  CN

                  126,4

                  NZ

                  132,9

                  US

                  146,3

                  UY

                  52,1

                  ZA

                  98,4

                  ZZ

                  112,0

                  0808 30 90

                  AR

                  137,1

                  CL

                  117,7

                  ZA

                  103,6

                  ZZ

                  119,5

                  0809 10 00

                  TR

                  166,6

                  ZZ

                  166,6

                  0809 29 00

                  TR

                  385,1

                  ZZ

                  385,1

                  0809 30

                  TR

                  177,2

                  ZZ

                  177,2

                  0809 40 05

                  BA

                  81,6

                  ZZ

                  81,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2015/447 végrehajtási rendelete ( 2015. március 17. ) az 1234/2007/EK tanácsi rendelet IX. mellékletében a 2014/2015-ös időszakra megállapított nemzeti tejkvóták szállítások és közvetlen értékesítések közötti felosztásáról

text:
               18.3.2015

               HU

               Az Európai Unió Hivatalos Lapja

               L 74/21

         A BIZOTTSÁG (EU) 2015/447 VÉGREHAJTÁSI RENDELETE
   (2015. március 17.)
   az 1234/2007/EK tanácsi rendelet IX. mellékletében a 2014/2015-ös időszakra megállapított nemzeti tejkvóták szállítások és közvetlen értékesítések közötti felosztásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 69. cikke (1) bekezdésére, összefüggésben a rendelet 4. cikkével,
   mivel:

               (1)

               Az 1308/2013/EU európai parlamenti és tanácsi rendelet (2)2014. január 1-jétől kezdődően hatályon kívül helyezte és felváltotta az 1234/2007/EK rendeletet. Mindazonáltal az 1308/2013/EU rendelet 230. cikke (1) bekezdésének a) pontja értelmében a tejtermelésre vonatkozó korlátozások rendszere tekintetében az 1234/2007/EK rendelet II. része I. címe III. fejezetének III. szakasza, továbbá a szóban forgó rendelet 55. és 85. cikke, valamint IX. és X. melléklete 2015. március 31-ig továbbra is alkalmazandó.

               (2)

               Az 1234/2007/EK rendelet 67. cikkének (2) bekezdése úgy rendelkezik, hogy a termelők egy vagy két egyéni kvótával rendelkezhetnek, amelyek közül az egyiket szállítások, a másikat pedig közvetlen értékesítés céljából vehetik igénybe, és a termelő rendelkezésére álló mennyiségek kvóták közötti átcsoportosítását kizárólag a tagállam illetékes hatósága hajthatja végre a termelő megfelelően indokolt kérelme alapján.

               (3)

               A 266/2014/EU bizottsági végrehajtási rendelet (3) a 2013. április 1-jétől2014. március 31-ig tartó időszakra vonatkozóan valamennyi tagállam számára meghatározza a szállítások és a közvetlen értékesítések közötti felosztást.

               (4)

               A tagállamok az 595/2004/EK bizottsági rendelet (4) 25. cikkének (2) bekezdésével összhangban közölték a Bizottsággal azokat a mennyiségeket, amelyeket a termelők kérésére a szállítások és a közvetlen eladások egyéni kvótái között véglegesen átcsoportosítottak.

               (5)

               Ezért helyénvaló megállapítani az 1234/2007/EK rendelet IX. mellékletének 1. pontjában meghatározott nemzeti kvótáknak a szállítások és a közvetlen értékesítések közötti, a 2014. április 1-jétől2015. március 31-ig terjedő időszakra alkalmazandó felosztását.

               (6)

               Az 1234/2007/EK rendelet 69. cikkének az ugyanazon rendelet 4. cikkével összefüggésben értelmezett (1) bekezdése alapján a Bizottságnak a szóban forgó rendelet 195. cikkének (2) bekezdésében említett eljárással összhangban kellett eljárnia. Az 1308/2013/EU rendelet szerinti megfelelő eljárás az említett rendelet 229. cikkének (2) bekezdésében meghatározott vizsgálóbizottsági eljárás.

               (7)

               Tekintettel arra, hogy a szállítások és a közvetlen értékesítések közötti felosztás hivatkozási alapul szolgál az 595/2004/EK rendelet 19–22. cikke szerinti ellenőrzésekhez, valamint a szóban forgó rendelet I. melléklete szerinti éves kérdőív összeállításához, helyénvaló e rendelet hatályvesztésének időpontját úgy megállapítani, hogy az az említett ellenőrzések utolsó lehetséges időpontját követő időpontra essék.

               (8)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az 1234/2007/EK rendelet IX. mellékletében meghatározott nemzeti kvótáknak a szállítások és a közvetlen értékesítések közötti, a 2014. április 1-jétől2015. március 31-ig terjedő időszakra alkalmazandó felosztását e rendelet melléklete állapítja meg.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ez a rendelet 2016. szeptember 30-án hatályát veszti.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 17-én.

            a Bizottság részéről

            az elnök

         Jean-Claude JUNCKER

      (1)  HL L 299., 2007.11.16., 1. o.

      (2)  Az Európai Parlament és a Tanács 2013. december 17-i 1308/2013/EU rendelete a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).

      (3)  A Bizottság 2014. március 14-i 266/2014/EU végrehajtási rendelete az 1234/2007/EK tanácsi rendelet IX. mellékletében a 2013/2014-es időszakra megállapított nemzeti tejkvóták szállítások és közvetlen értékesítések közötti felosztásáról (HL L 76., 2014.3.15., 31. o.).

      (4)  A Bizottság 2004. március 30-i 595/2004/EK rendelete a tej- és tejtermékágazatban illeték megállapításáról szóló 1788/2003/EK tanácsi rendelet alkalmazására vonatkozó részletes szabályok megállapításáról (HL L 94., 2004.3.31., 22. o.).

      MELLÉKLET

                  Tagállam

                  Szállítások (tonna)

                  Közvetlen értékesítések (tonna)

                  Belgium

                  3 566 075,994

                  36 038,916

                  Bulgária

                  981 934,239

                  67 583,377

                  Cseh Köztársaság

                  2 910 127,559

                  25 017,298

                  Dánia

                  4 847 759,582

                  149,891

                  Németország

                  30 229 156,242

                  89 772,508

                  Észtország

                  687 975,699

                  4 950,350

                  Írország

                  5 782 858,891

                  1 563,345

                  Görögország

                  878 297,757

                  1 317,000

                  Spanyolország

                  6 491 200,263

                  66 355,182

                  Franciaország

                  26 043 679,756

                  327 551,521

                  Horvátország

                  698 376,994

                  66 623,006

                  Olaszország

                  10 921 420,936

                  367 121,930

                  Ciprus

                  155 022,240

                  636,552

                  Lettország

                  770 138,701

                  10 993,997

                  Litvánia

                  1 753 855,868

                  73 783,113

                  Luxemburg

                  292 166,310

                  588,000

                  Magyarország

                  1 967 795,932

                  165 608,590

                  Málta

                  52 205,729

                  0,000

                  Hollandia

                  11 972 757,363

                  77 735,292

                  Ausztria

                  2 911 286,952

                  81 441,536

                  Lengyelország

                  9 923 889,074

                  131 907,982

                  Portugália (1)

                  2 080 193,719

                  8 710,827

                  Románia

                  1 571 952,247

                  1 705 244,231

                  Szlovénia

                  597 453,865

                  20 719,515

                  Szlovákia

                  1 075 927,489

                  39 828,732

                  Finnország (2)

                  2 615 170,922

                  4 657,981

                  Svédország

                  3 589 229,658

                  4 800,000

                  Egyesült Királyság

                  15 755 730,218

                  140 974,348

         (1)  Madeira kivételével;

         (2)  Az 1234/2007/EK rendelet IX. mellékletében Finnország vonatkozásában meghatározott nemzeti kvóta és a finn nemzeti kvóta e rendelet melléklete szerinti teljes mennyisége között mutatkozó eltérés oka az, hogy a kvótát a finn SLOM-termelők kompenzálása céljából – az 1234/2007/EK rendelet 67. cikkének (4) bekezdésével összhangban – 784,683 tonnával megemelték.


title: A Bizottság 1084/2011/EU végrehajtási rendelete ( 2011. október 27. ) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról és helyesbítéséről

text:
               28.10.2011

               HU

               Az Európai Unió Hivatalos Lapja

               L 281/3

         A BIZOTTSÁG 1084/2011/EU VÉGREHAJTÁSI RENDELETE
   (2011. október 27.)
   a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról és helyesbítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (2) bekezdésére és 38. cikke d) pontjára,
   mivel:

               (1)

               Az 1235/2008/EK bizottsági rendelet (2) 7. cikkének (2) bekezdése értelmében az elismert harmadik országok jegyzéke a harmadik országokkal kapcsolatban minden olyan szükséges információt tartalmaz, amely lehetővé teszi annak ellenőrzését, hogy az Unió területén forgalomba hozott termékeket a 834/2007/EK rendelet 33. cikke (2) bekezdésének alapján elismert harmadik országok ellenőrzési rendszerében megvizsgálták-e. Tunézia a Mezőgazdasági Minisztériumon belül a biogazdálkodásért felelős új főigazgatóság – amely Tunéziában az ellenőrzési rendszerért felelős új illetékes hatóság – létrehozását követően az 1235/2008/EK rendelet III. mellékletében szereplő vonatkozó adatokat érintő módosításról értesítette a Bizottságot.

               (2)

               Az 590/2011/EU bizottsági végrehajtási rendelet (3) értelmében az 1235/2008/EK rendelet III. melléklete kiegészült egy Kanadával kapcsolatos új szövegrésszel. A szóban forgó szöveg 1. pontja („Termékkategóriák”) hibás, mivel külön c) pontban szerepelnek a „takarmányok”, holott ezek a szóban forgó szöveg 1. pontjának b) alpontjában szereplő „feldolgozott mezőgazdasági termékek” egyik lehetséges felhasználását jelentik.

               (3)

               Kanada értesítette a Bizottságot, hogy az 1235/2008/EK rendelet III. mellékletében szereplő, ellenőrző hatóságokat tartalmazó lista is tartalmaz egy hibát, mivel a „Control Union Certifications” ellenőrző szerv nem rendelkezik a kanadai kormány élelmiszer-felügyeleti hivatala (Canadian Food Inspection Agency) által tanúsítási szolgáltatások nyújtására feljogosító engedéllyel.

               (4)

               Az 1235/2008/EK rendeletet ezért ennek megfelelően módosítani és helyesbíteni kell.

               (5)

               A jogbiztonság érdekében indokolt előírni, hogy az e rendeletben megállapított helyesbítő rendelkezés az 590/2011/EU rendelet hatálybalépésének napjától legyen alkalmazandó.

               (6)

               Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,

         ELFOGADTA EZT A RENDELETET:
   1. cikk
   Módosító rendelkezések
   Az 1235/2008/EK rendelet III. mellékletében a Tunéziára vonatkozó szöveg 4. pontja helyébe a következő szöveg lép:

      „4.   Illetékes hatóság: Direction générale de l’Agriculture Biologique (Ministère de l’Agriculture et de l’Environnement); www.agriportail.tn”.

   2. cikk
   Helyesbítő rendelkezések
   Az 1235/2008/EK rendelet III. mellékletében a Kanadára vonatkozó szöveg a következőképpen módosul:

               1.

               az 1. pont b) és c) alpontja helyébe a következő szöveg lép:

                           „b)

                           élelmiszerként és takarmányként való felhasználásra szánt feldolgozott mezőgazdasági termékek;”

               2.

               az 5. pontban a hatodik francia bekezdést („Control Union Certifications (CUC), www.controlunion.com”) el kell hagyni.

         3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   A 2. cikk azonban 2011. június 28-tól alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 27-én.

            a Bizottság részéről

            az elnök

         José Manuel BARROSO

      (1)  HL L 189., 2007.7.20., 1. o.

      (2)  HL L 334., 2008.12.12., 25. o.

      (3)  HL L 161., 2011.6.21., 9. o.


title: A Bizottság (EU) 2015/816 végrehajtási rendelete (2015. május 22.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Canard à foie gras du Sud-Ouest [Chalosse, Gascogne, Gers, Landes, Périgord, Quercy] [OFJ])

text:
               27.5.2015

               HU

               Az Európai Unió Hivatalos Lapja

               L 129/10

         A BIZOTTSÁG (EU) 2015/816 VÉGREHAJTÁSI RENDELETE
   (2015. május 22.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Canard à foie gras du Sud-Ouest [Chalosse, Gascogne, Gers, Landes, Périgord, Quercy] [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely az 1338/2000/EK bizottsági rendelet (2) alapján bejegyzett „Canard à foie gras du Sud-Ouest (Chalosse, Gascogne, Gers, Landes, Périgord, Quercy)” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Canard à foie gras du Sud-Ouest (Chalosse, Gascogne, Gers, Landes, Périgord, Quercy)” (OFJ) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 22-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 2000. június 26-i 1338/2000/EK rendelete egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről (HL L 154., 2000.6.27., 5. o.).

      (3)  HL C 11., 2015.1.15., 24. o.